ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัส   นร02670024526

ขอให้แก้ไขปัญหาซ่อมแซมบาทวิถี บริเวณ ปากซอยรามคำแหง 60 (หรือซอยสวนสน) แขวงหัวหมาก เขตบางกะปิ กรุงเทพมหานคร จุดสังเกต อยู่บริเวณด้านหน้าป้อมจราจรและคอนโดแบงค์คอก ฮอไรซอน รามคำแหง เนื่องจากผู้ร้องแจ้งว่าปัจจุบัน (วันที่ 17 มิถุนายน 2567) พบว่าบริเวณด้านหลังป้อมจราจรมีการก่อสร้างอยู่ โดยจะมีตึกสองคูหาทางเจ้าของมีการปรับปรุงพื้นที่และนำเชือกมากั้นล้อมรอบบริเวณไว้ทำให้ผู้ร้องไม่สามารถเดินผ่านด้านหลังได้ แต่เดิมผู้ที่สัญจรทางเท้าจะเดินอ้อมไปทางด้านหลังป้อมจราจรดังกล่าว แต่ปัจจุบันผู้ที่สัญจรทางเท้าต้องมาเดินบริเวณด้านหน้าป้อมจราจร ซึ่งพื้นที่บาทวิถีมีขนาดเล็ก พื้นผิวไม่เรียบเสมอกัน พบการแตกหลุดล่อนเป็นบางช่วง และในบริเวณดังกล่าวมีการตั้งวางเสาไฟฟ้า, เสาป้ายจราจร, ตู้จัดเก็บสายไฟ ทำให้ทางเดินมีขนาดเล็กลง รวมถึงฝาท่อระบายน้ำที่ไม่เรียบเนียนไปกับพื้นผิวถนน ทำให้เวลาสัญจรทางเท้าผู้ร้องและประชาชนส่วนใหญ่ต้องลงมาเดินบริเวณพื้นผิวถนน เพราะไม่สามารถเดินสวนกันได้ ผู้ร้องเกรงว่าอาจก่อให้เกิดอันตรายขึ้นได้ เนื่องจากมีรถสัญจรเป็นจำนวนมากเพราะจุดดังกล่าวเป็นสี่แยกขนาดใหญ่ รวมถึงมีรถจักรยานยนต์ขับขี่ย้อนศรบ่อยครั้ง ผู้ร้องพบเห็นมาเป็นระยะเวลามากกว่า 2 สัปดาห์ จึงประสงค์ให้ทางหน่วยงานที่เกี่ยวข้องแก้ไขปัญหาดังกล่าว เพื่อบรรเทาความเดือดร้อนให้แก่ผู้ร้องและประชาชนที่สัญจรทางเท้าต่อไป 

 //หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่
ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata